แก๊งโจร ผัวพาเมีย2คน ลักทรัพย์
ร้านขายกาแฟนนทบุรี,หนุ่มแสบควงภรรยา 2 คน บุกฉกทรัพย์สินในร้านกาแฟ โดยให้ภรรยาทั้งคู่เฝ้าดูต้นทาง กวาด เอาเครื่องชงกาแฟและเครื่องปั่นน้ำผลไม้ ก่อนหลบหนียังถ่ายอุจจาระทิ้งไว้ข้างร้าน นำทรัพย์สินไปขาย ดวงซวยคนรับซื้อนำทรัพย์สินไปประกาศขายต่อทางอินเตอร์เน็ต เจ้าของร้านเข้าไปพบติดต่อตำรวจกองปราบฯประสานตำรวจท้องที่ตามรวบได้ยกแก๊งรวม 4 คน ตรวจสอบประวัติเคยก่อเหตุมาแล้วในพื้นที่ สน.ดินแดง อ้างสาเหตุที่ถ่ายอุจจาระเพราะเกิดปวดท้อง,หนุ่มแสบควงเมีย 2 คนบุกยกเค้าร้านกาแฟและยังถ่ายอุจจาระไว้ให้ดูต่างหน้ารายนี้ เปิดเผยเมื่อเวลา 11.00 น. วันที่ 25 มิ.ย. พ.ต.ท.สมุทร เกตุยา หัวหน้าพนักงานสอบสวน สภ.บางบัวทอง จ.นนทบุรี ได้นำตัวผู้ต้องหาในคดีลักทรัพย์ ประกอบด้วย นายชัชชัย หรือหยก บุราคม อายุ 32 ปี อยู่บ้านเลขที่ 12/5 หมู่ 1 ต.หนองละลอก อ.บ้านค่าย จ.ระยอง น.ส.วาสนา หรือเปิ้ล มากทรัพย์ อายุ 28 ปี อยู่บ้านเลขที่ 185 หมู่ 1 ต.ไทรทอง อ.คลองหาด จ.สระแก้ว น.ส.ทศพร หรือแอน แก้วศรี อายุ 32 ปี อยู่บ้านเลขที่ 397 หมู่ 6 ต.วังยาง อ.คลองขลุง จ.กำแพงเพชร ทั้งคู่เป็นภรรยาของนายชัชชัย และนายนเรศ ทับน้อย อายุ 33 ปี ผู้ต้องหาในคดีรับของโจร มาสอบปากคำเพิ่มเติม ก่อนจะนำตัวนายนเรศแยกไปขออำนาจศาลจังหวัดนนทบุรีฝากขัง เนื่องจากพนักงานสอนสวนได้สอบปากคำเสร็จเรียบร้อยแล้ว ส่วนที่เหลือ 3 คน ตำรวจนำเข้าห้องขังเพื่อรอการสอบปากคำเพิ่มเติมอีกครั้ง,คดีนี้สืบเนื่องมาจากเมื่อช่วงเช้าของวันที่ 22 มิ.ย.ที่ผ่านมา ร.ต.อ.วรุตม์ พรมลาย รอง สว. (สอบสวน) สภ.บางบัวทอง จ.นนทบุรี ได้รับแจ้งจากนางเพิ่มพูล พรโสภณ อายุ 52 ปี ว่า มีคนร้ายเข้ามาลักทรัพย์ภายในร้านกาแฟชื่อ บ้านกาแฟ ริมถนนบางกรวย-ไทรน้อย หมู่ 1 ต.บางรักพัฒนา อ.บางบัวทอง จ.นนทบุรี รุดไปตรวจสอบที่เกิดเหตุพบร่องรอยคนร้ายงัดประตูบานเลื่อนเข้าไปลักเครื่องทำกาแฟ เครื่องปั่นน้ำผลไม้ และจากการตรวจที่เกิดเหตุโดยรอบ พบกองอุจจาระที่คนร้ายถ่ายไว้อยู่ด้านข้างร้าน ตำรวจเก็บลายนิ้วมือแฝงของคนร้ายไว้เป็นหลักฐาน ต่อมานางเพิ่มพูล ผู้เสียหาย พบว่าเครื่องชงกาแฟ และเครื่องปั่นน้ำผลไม้ที่ถูกคนร้ายขโมยไป ถูกประกาศขายทางอินเตอร์เน็ต จึงทำทีติดต่อขอดูสินค้า เมื่อแน่ใจว่าเป็นทรัพย์สินที่ถูก ขโมยไปจึงติดต่อ พ.ต.ท.ต่อวงศ์ พิทักษ์โกศล สว.กก.5 ป. ประสาน พ.ต.อ.อรรณพ นวมนาคะ ผกก. สส.สภ.บางบัวทอง พ.ต.ท.รุ่งระวี สุขัง รอง ผกก.สส. พ.ต.ท.เกรียงศักดิ์ อัฑฒพงษ์ สว.สส.เข้าจับกุม ทราบชื่อคนร้ายคือนายนเรศ ทับน้อย พร้อมของกลางเครื่องชงกาแฟ พร้อมเครื่องบด 1 เครื่อง เครื่องปั่นน้ำผลไม้ 1 เครื่อง โดยจับกุมได้ที่บริเวณหน้าโรงงานทำที่นอนภายในซอยร่มโพธิ์ 19 แขวงหลักสอง เขตบางแค กรุงเทพฯ เมื่อวันที่ 24 มิ.ย.ที่ผ่านมา โดยกล่าวหาว่า ร่วมกันลักทรัพย์ในเวลากลางคืนหรือรับของโจร พร้อมนำตัวไปสอบสวนขยายผลจับกุมนายชัชชัย น.ส.วาสนา และ น.ส.ทศพร ได้ที่อาคาร T14 ป๊อปปูล่าร์ คอนโดมิเนียม เมืองทองธานี ต.บ้านใหม่ อ.ปากเกร็ด จ.นนทบุรี เมื่อช่วงตี 2 ของวันที่ 25 มิ.ย. พร้อมของกลางโทรศัพท์มือถือ 4 เครื่อง รถ จยย.ฮอนด้าสกู๊ปปี้ สีดำแดง ไม่ติดแผ่นป้ายทะเบียน หมวกนิรภัยเต็มใบ สีดำ 2 ใบ ถุงกระสอบมีหูหิ้ว (สีสายรุ้ง) 1 ใบ เป้สะพายหลังสีดำภายในบรรจุคีมตัดเหล็ก 3 อัน ค้อน 1 อัน ใบเลื่อย 1 อัน ไขควง 3 อัน โดยกล่าวหาว่า ร่วมกันลักทรัพย์ในเวลากลางคืนโดยทำอันตรายสิ่งกีดกั้น โดยใช้ยานพาหนะเพื่อสะดวกในการกระทำความผิดหรือพาทรัพย์นั้นไป หรือรับของโจร,พ.ต.อ.อรรณพ นวมนาคะ ผกก.สส.สภ.บางบัวทอง กล่าวว่า หลังจับกุมนายนเรศให้การว่ารับซื้อของกลางดังกล่าวมาจากนายชัชชัยกับพวกในราคา 28,000 บาท ไปรับซื้อสินค้าที่ห้องเลขที่ 509 ชั้น 5 อาคาร T14 ป๊อปปูล่าร์ คอนโดมิเนียม เมืองทองธานี ต.บ้านใหม่ อ.ปากเกร็ด จ.นนทบุรี ตำรวจเดินทางไปตรวจสอบที่อาคารดังกล่าว พบนายชัชชัยกำลังขี่รถ จยย. เข้าไปที่คอนโดมิเนียม จึงแสดงตัวเข้าจับกุม และจากการสอบปากคำนายชัชชัย ให้การรับสารภาพว่า ร่วมกันกับ น.ส.วาสนา และ น.ส.ทศพร ทั้งคู่เป็นภรรยา ก่อเหตุลักทรัพย์ที่ร้านบ้านกาแฟจริง โดยใช้ไขควงงัดรูกุญแจประตูกระจกของร้าน ให้ภรรยาทั้งคู่เป็นคนคอยดูต้นทาง หลังได้ทรัพย์สินมาแล้วนำใส่ถุงกระสอบ จากนั้นขี่รถ จยย.ไปส่ง น.ส.วาสนาพร้อมทรัพย์สินขึ้นรถแท็กซี่ที่บริเวณสี่แยกบางพลูกลับคอนโดมิเนียม ก่อนจะนำทรัพย์สินไปขายให้กับนายนเรศในราคา 28,000 บาท ต่อมานายนเรศนำทรัพย์สินไปประกาศขายต่อทางอินเตอร์เน็ต กระทั่งผู้เสียหายเข้าไปพบแจ้งตำรวจจับกุม นายชัชชัยอ้างว่าสาเหตุที่ถ่ายอุจจาระไว้หลังก่อเหตุเพราะรู้สึกปวดท้อง ไม่ได้ถือเคล็ดอะไร และรับว่าก่อนหน้านี้เคยก่อเหตุลักเครื่องชงกาแฟในพื้นที่ สน.ดินแดง มาแล้ว 1 ครั้ง
หนุ่มแสบควงภรรยา 2 คน บุกฉกทรัพย์สินในร้านกาแฟ โดยให้ภรรยาทั้งคู่เฝ้าดูต้นทาง กวาด เอาเครื่องชงกาแฟและเครื่องปั่นน้ำผลไม้ ก่อนหลบหนียังถ่ายอุจจาระทิ้งไว้ข้างร้าน นำทรัพย์สินไปขาย
ข่าวหน้า1,ผัวเมีย,ลักทรัพย์,นนทบุรี,ร้านกาแฟ,บ้านกาแฟ,ถ่ายอุจจาระ,ข่าว,ไทยรัฐฉบับพิมพ์